
Πᾶν ἀντίτυπον, μὴ dépov τὴν ἰδιόχειρον ὑπογραζήν μου, 
θεωρεῖται τυποκδλοπίας σιροϊὸν καὶ ὑπὸ τοῦ νόμου κατα- 
διώκεται. ' 

ANAPI ΦΙΛΟΜΟΥΣΩ, KAI DIAOTIATPIAI 


O ΣΥΓΓΡΑΦΕΥΣ ANATIOH2I - 


H APXAIA MOYZIKH 
0 YMNOX - ladies ᾿ 


Dorbe, ἄναξ, ὅτε μέγσε θεὰ τέχε πότνια Λητὼ 
| Φοίνικος βαδινγῆς χερσὶν ἐφαψαμένη, 
. Adarazwr κάλλιστον, ἐπὶ τροχοειδέϊ Aiurn, 
Πᾶσα μὲν ἐπλήσθη Ajdoc ἀπειρεσίη, 
᾿θὁμῆς ἀμθροσίης, ἐγέλασσε δὲ γαῖα πειλώρη;. 
Γήθησεν δὲ βαθὺς πόντος Glog πολιῖς. 
ΘΕΟΓΝΙΣ) 

Id ἐποχήν, καθ᾽ ἣν μεγάλαυχοι τῆς νῦν πεπολιτισ- 

μένης Εὐρώπης λαοὶ ἐξεγείρονται κατὰ τῆς μικρᾶς 
Ἑλλάδος, κηρύσσοντες αὐτὴν δύστροπον ὀφειλέτιδα, ὁ 
θεὸς αὐτῆς ᾿Απόλλων κρούει τὴν λιγύμολπον λύραν τον 
καὶ σιγὴ ἐπιδάλλεται εἰς τὰ πλήθη. Βοήθει ! ᾿Αργυρό- 
τοξε ! ΕΝ ἌΝ 
Τὰ μέτωπα κλίνουσιν ἀκουσίως πρὸ τοῦ θείου τῆς ἀρ- 
χαιότητος κάλλους καὶ ἡ Ἑλλάς, ἥτις ἄλλοτε ἦτον ἡ φω- 

᾿ταγωγὸς τῆς παραπαιούσης ἀνθρωπότητος, ἐκπέμπουσα 
λᾶμψεις πρὸς αὐτὴν ἀπὸ τῶν κορυφῶν τοῦ ποιητικοῦ 'Ελι- 
κῶνος, μεγαλόφρων ἤδη ἀτενίζει πρὸς τοὺς πεπολιτισ- 
μένους λαοὺς τῆς Εὐρώπης, οἵτινες εἰσέτι συναιοθανό-- 
μένοι τὸ ἐλλειπὲς τῆς εὐρυμαθείας τοῦ ὑπερμεσοῦντος 
δεκάτου ἐννάτου αἰῶνος, λαμόάνουσι τὴν σκαπάνην τοῦ 
ἀρχαιοδίφου καὶ Ot αὐτῆς ἀνασκάπτουσι τὴν γῆν τῆς 'Ελ- 
λάδος, ὅπως ἀνακαλύψωσι μάρμαρον ἢ μικράν τινα πλά- 
κα τῆς ᾿Ἑλληνικῆς ἀρχαιότητος, διδάσκουσαν τὸν ἀλη- 
θῆ πολιτισμὸν καὶ τὸν μέγαν τῆς ἀνθρωπότητος προο-- 
ρισμὸν διὰ μυρίων στομάτων. 

Ἡ σκαπάνη τοῦ ἀρχαιοδίφου ἐργάζεται καὶ μεταδίδει 
τὸν πολιτισμὸν καὶ τὴν ψυχικὴν τροφὴν πρὸς τὴν ση-- 
μερινὴν ἀνθρωπότητα : καὶ ὁ ἄνθρωπος τοῦ πολιτισμοῦ 
τῆς Ἑσπερίας κοπιᾷ καὶ κύπτει μετὰ σεθασμοῦ καὶ με-- 
λέτης πρὸ τῶν ἐρειπίων τῆς ἀρχαίας Ἑλληνικῆς μεγα- 
λοφυΐας. ΠΠαρομοίως καὶ ἡ συνετὴ ὄρνις ἀνασκάπτει διὰ 
τῶν ὀνύχων THC τὴν γῆν, ἵνα εὕρῃ τοὺς μικροσκοπικοὺς 
ἐκείνους κόκους, οἵτινες ὠφελοῦοι τὸν ὀργανισμόν της. 

Διὰ τῆς ἐπιστημονικῆς ἐρεύνης εὐγενῶν ξένων εὑρέθη 
ἐπὶ λίθον ὁ Δελφικὸς ὕ ὕμνος τοῦ ᾿Απόλλωνος. Ανωθεν 
τῶν στίχων τῆς ποιήσεως ὑπ αρχεῖ: γεγλυμμένη ἡ μελῳ-- 
δία τῆς μουσικῆς διὰ γραμμάτων τοῦ. ἀλφαθήτου καὶ 
ἄλλων σχημάτων. Μέχρι τοῦδε ἐψάλη ὁ ὕμνος οὗτος εἰς 
διαφόρους συναυλίας κατὰ μεταφορὰν εἰς τὰ σημερινὰ 
μουσικὰ σημεῖα ὑπὸ τοῦ ἀρχαιολόγου καὶ μουσικοῦ Θεο- 
δώρου Reinach. Ὁ Μουσικὸς Νικὸλ συνεπλήρωσε τὰ 
κενὰ τοῦ ὕμνου τούτου καὶ ἔθεσε κάτωθι τῆς μελῳδίας 

καὶ προσῴώδημα κλειδοκυμδόάλον. Kata πόσον ἐπέτυχε ἦ 
ἂν ἔπραξε καλῶς, τολμήσας τοιαύτην ἐργαοίαν ὁ x. Ni- 
κὸλ κατωτέρω ῥηθήσεται. Ἡμεῖς ἠκούσαμεν τὸν ὕμνον 
τοῦτον ἐκτελούμενον nap’ εὐγενῶν τῆς ἡμετέρας κοι- 
γωνίας νέων, καὶ ἐσπουδάσαμεν αὐτόν, ἀλλὰ πρὶν ἢ ἐκ- 
φέρωμεν τὴν ταπεινήν μας γνώμην κατὰ πόσον σχετίζε- 
ται πρὸς τὴν ἐν τῇ ἀρχαιότητι μουσικήν, ἢ κατὰ πόσον 
ὁ ὕμνος οὗτος δίδει ἰδέαν εἰς τὸν ἀκροατὴν τῆς μεγά- 
λης τῶν ἀρχαίων μουσικῆς, ὀφείλομεν νὰ εἴπωμεν κατὰ 
καθῆκον, ὀλίγα τινὰ περὶ τῆς ἀρχαίας μελῳδίας, μὴν 
ἐνδιατρίδοντες εἰς λεπτομερείας, ἀπαιτούσας παρὰ τοῦ 
ἀναγνώστου εἰδικὰς μουσικὰς γνώσεις πρὸς κατανόησιν, 
καθ᾽ ὅσον ἄλλως τότε δὲν ἤθελεν ἐξαρκέσει οὐδὲ πολυσέ-- 
λιδος μουσικὴ συγγραφή, ἀλλ᾽ ἁπλῶς μεταδίδοντες ἰδέας 
τινας περὶ τῆς ἀρχαίας μουσικῆς, μορφωθείσας ἐν ἡμῖν 
ἐκ τῆς ἐνδελεχοῦς περὶ τὴν ἀρχαιότητα μελέτης. 


Μουσικὴ ἐλέγετο παρὰ τοῖς ἀρχαίοις πᾶσα τέχνη 
ἀφιερωμένη εἰς τὰς Μούσας καὶ ὑπὸ τὴν προστασίαν 
αὐτῶν διατελοῦσα, εἰδικώτερον δὲ ἐδήλου τ᾽ ὄνομα τοῦτο 
τὴν διὰ μελωδικῶν φθόγγων ἔκφρασιν αἰσθημάτων, ἦτοι 
ὅ)τι καὶ ἐν τοῖς Kad’ ἡμᾶς χρόνοις ὁνομάζεται.. “4ρμο- 
νικὴν δὲ ὠνόμαζον οἱ ἀρχαῖοι ὅ,τι ἡμεῖς σήμερον" Mov- 
σικὴν ἐπιστήμην ὀνομάζομεν. Ἡ λέξις φϑόγγος παρὰ τοῖς 
ἀρχαίοις εἶχε διαφόρους σημασίας, φϑόγγος μουσικὸς 
δὲ ἐλέγετο πᾶς τοιοῦτος, ὅστις εἶχε ὡρισμένην ἔντασιν 
ἣ πρὸς τὸ βαρὺ ἡ πρὸς τὸ ὀξὺ ἐν σχέσει: πρὸς ἄλλους 
φθόγγους ἵνα παραγάγη μελῳδίαν ἢ καὶ μεμονωμένος. 

Παρὰ τοῖς ἀρχαίοις θεν γνωστὰ καὶ τὰ διαστήματα 
(intervalles), TOUTEOTI Vj διαφορὰ μεταξὺ δύω φθόγγων 
διαφόρου ἐντάσεως, ὅπερ ἐστὶ τὸ αὐτὸν μὲ τὸν Spiopov 
τῶν διαστημάτων, ov δίδουσιν οἱ σημερινοὶ μουοικοί, ὅτι 
δηλαδὴ διάστημα εἶναι ἡ ἀπόστασις, ἥτις χωρίζει τὸν ἕνα 
φθόγγον τοῦ ἑτέρου. Τὰ διαστήματα παρὰ τοῖς ἀρχαίοις 
διηροῦντο ὅπως καὶ σήμερον εἰς σύμφωνα καὶ διάφωνα 
(consonnants et dissonnants) ἢ συνηχοῦντα καὶ παρά- 
cova καὶ εἶναι ἡ καθόλου βάσις τῆς ἀρμονικῆς ἐπιστή- 
UNG, ὅπως καὶ τὴν σήμερον. 

Ἐν ἀρχῇ τὰ μόνα λογιζόμενα κυρίως διαστήματα ἦσαν 
τὰ διὰ πασῶν, ἅτινα ἰσοδυναμοῦσι μὲ τὸ σημερινὸν διά- 
'στημα τῆς ὀγδόης (octava), βραδύτερον δὲ ἐγένετο 
παρὰ τοῖς ἀρχαΐοις καὶ ἐξέτασις τῶν ἄλλων μουσικῶν 
διαστημάτων, ἤτοι τῶν διὰ πέντε ἢ διὰ τεσσάρων" (quin- 
ta, quatra) κλπ, 

Ἡ καθόλου δὲ ἁρμονική, ATO ἡ διάκρισις καὶ Siaipe- 
σις τῶν διαστημάτων ἐόδαοίζετο ἐπὶ τῆς ἐντάσεως τῆς 
χορδῆς καὶ τῶν δονήσεων αὐτῆς ἐν σχέσει πρὸς τὴν ἀκου- 
στικήν, ὅπως καὶ σήμερον ἣ θεωρία αὕτη χρησιμενει ὡς 
βάσις καὶ ἀξίωμα τῆς καθόλου Μονυοικῆς. ἐπιστήμης καὶ 
ἁρμονίας. 

Σειρὰ δύο ἢ πλειόνων φθόγγων διαχωριζομένων an’ 
ἀλλήλων διὰ διαστημάτων ἐλέγετο mapa τοῖς ἀρχαίοις 
Σύστημα : οὕτώ, λόγου χάριν, ὀκτάχορδον ἐλέγετο σύ- 
στημα ἐξ ὀκτὼ φθόγγων, πεντάχορδον ἐκ πέντε κτλ. Τὸ 
θεμελιῶδες σύστημα παρὰ τοῖς ἀρχαίοις ἦτο τὸ τετρά- 
χορδον, οὕτινος οἱ ἀκρότατοι φθόγγοι ἦσαν ἐν διαστή-- 

ματι διὰ τεσσάρων, ἐν δὲ τῇ σημερινῇ μουσικῇ εἶναι ἐν 
χρήσει τὸ ὀκτάχορδον, περιέχον ἕν διὰ πασῶν εἰς τὰ 
ἄκρα. Τοῦτο ἐγίνωσκον καὶ οἱ ἀρχαῖοι ἀλλ᾽ ὡς βάσις ᾿ 
τῆς μουσικῆς θεωρίας ἐλαμόάνετο πάντοτε τὺ τετράχορ- 
δον. "Eni τῇ βάσει τῶν διαφόρων καὶ ποικίλων τετρα- 
χόρδων οἱ ἀρχαῖοι μετεχειρίζοντο τὰ ἑξῆς μουσικὰ γένη. 
(modes). 1) Τὸ διάτονον, ἐν ᾧ τὰ μεταξὺ τῶν τεσσάρων 
φθόγγων διαστήματα ἦσαν ἡμίτονος, τόνος καὶ τόνος 
πάλιν. 2). Τὸ χρωματικὸν ἡμιτόνιον. 3). Τὸ ἐναρμόνιον 
(δίεσις κλπ,): ἐπὶ τῶν γενῶν δὲ τούτων στηριζόμενος ép- 
navdpoc ὁ κιθαρῳδὸς ἐπενόησε μεταγενεστέρως τὴν ἑπτά- 
χορδον φόρμιγγα, τείνων νὰ καθιερώσῃ λύραν, ἔχουσαν 
ὁλόκληρον τὴν διαποοῶν τοῦ ὀκταχόρδου συστήματος. 
Καὶ ἐγένετο. μὲν ἡ λύρα ἡ φόρμιγξ αὕτη ἀποδεκτὴ ὑφ᾽ 
ὁλοκλήρου τῆς Ἑλλάδος, ἀλλ᾽ ὅτε παρουσιάσθη ὁ κι- 
θαρωδὸς οὗτος εἰς τὴν Σπάρτην, πειρώμενος νὰ διδάξῃ 
εἰς τοὺς νεαροὺς. Σπαρτιάτας τὴν φόρμιγγα ταύτην, οἱ 
ἔφοροι ὀργίλως ἀπέρριψαν τὸ ἑπτάχορδον τοῦτο ὄργανον. 
. Τῶν ἐφόρων μάλιστα τις σύρας τὴν μάχαιραν, ἀπέκοψεν 
τὰς τρεῖς προστεθείσας χορδὰς τῆς φόρμιγγος, εἰπὼν εἰς 
τὸν Τέρπανδρον, ὅτι διὰ τῆς πολυχόρδου φόρμιγγος κατέ- 
στρεφε μὲν τὸ ἁγνὸν αἴσθημα τῆς μουσικῆς, προσέθετο 

δὲ χλιδὴν καὶ πολυτέλειαν ἀνοίκειον εἰς τοῦτο, διότι οἷ 
νεανίσκοι τῆς Σπάρτης εἶχον ἀνάγκην νὰ διδάσκωνται 
καὶ νὰ ψάλλωσι δι’ ἁπλῆς μόνον μουσικῆς, ὁμιλούσης εἰς 
τὴν καρδίαν τὸ πατ ριωτικώτερον τῶν ἑλληνικῶν ἀσμάτων. 


«"Auss δέ γ᾽ ἐσσόμεθα, πολλῷ χάρωνες». 

Ἐπὶ τῇ βάσει τῶν ἀνωτέρω διαστημάτων καὶ τοῦ ου- 
στήματος τοῦ ὀκταχόρδου ἐγεννήθησαν παρὰ τοῖς ἀρ- 
χαίοις ἑπτὰ εἴδη ὀκταχόρδων, Mioddior, “Ζύϑιον, Φρύ- 
γίον, Ζώριογ, ὙὝπολύδιον, Ὑποφρύγιον καὶ Ὑ ποδώριον 
καὶ φαίνεται, ὅτι ἐπ᾿ αὐτῶν τὰ διαστήματα παρήλλασσον 
κατὰ τὴν τάσιν καὶ κατὰ τὸ εἶδος: πῶς παρηλᾶσθον δὲ 
δὲν εἶναι τοῦ παρόντος, διότι ὑπεσχέθημεν va μὴ διδά-- 
ξωμεν μουσικὴν θεωρίαν εἰς τὸν ἀναγνώστην, ἀλλ᾽ ἁπλῶς 
νὰ δώσωμεν. ἰδέαν τινὰ τῆς τῶν ἀρχαίων μουσικῆς καὶ 
ν᾽ ἀποδείξωμεν κατὰ πόσὸν αὕτη ἦτο προκεχωρημένη 
παρ᾽ αὐτοῖς. Ἢ διαφορὰ τῶν ἀνωτέρω εἰδῶν τῶν συσ- 
τημάτων καὶ ἡ παραλλαγὴ ἐπὶ τούτων τῶν διαφόρων τό- 
νων ἐλέγετο τρόπος (mode), ὅπως Kai σήμερον ἡ λέξις 
αὕτη τὴν αὐτὴν σημασίαν ἔχει. Ἦτο δὲ γνωστὴ παρὰ 
τοῖς ἀρχαίοις καὶ ἡ μετατροπὴ τῶν τόνων (modulation ), 
ἦτοι ἡ μετάόδασις διὰ τρόπου τεχνικοῦ ἐξ ἑνὸς τόνου εἰς 
ἄλλον, ἧτις μεταβολὴ παρ᾽ αὐτῶν ἐκαλεῖτο : ὑπῆρχον δὲ 
καὶ κανόνες τῆς συνϑέσεως καὶ μελοποιΐας, ἐξ ὧν ὅμως 
ὀλίγιστοι διεσώθησαν παρ᾽ ἡμῖν. 

᾿Αλλ’ ἵνα μὴ ἐπιμένωμεν, ὡς ὑπεσχέθημεν, εἰς τὴν 
θεωρητικὴν τῆς ἀρχαίας Μουσικῆς, ἥτις εἶναι πολυοχι-- 
δὴς καὶ βαθεία, μὴ ὑπολειπομένη κατ᾽ οὐδὲν τῆς μουσι- 
κῆς θεωρίας τῶν νεωτέρων χρόνων, θὰ ἐνδιατρίψωμεν ἐν 
ὀλίγοις εἰς τὰς ἐγερθείσας ἀπορίας παρὰ τῷ ’AOnvai- 
κῷ κοινῷ κατὰ τὴν ἀκρόασιν τοῦ Δελφικοῦ ὕμνου τοῦ 
᾿Απόλλωνος : ἦτοι, α΄.) Πῶς ἐξεδηλοῦντο οἱ μουσικοὶ 
χαρακτῆρες παρὰ τοῖς ἀρχαίοις ; 6'.) Πῶς ἐξεδηλοῦτο 
ὁ μουσικὸς ῥυθμός, διὰ τίνων τοὐτέστι μουσικῶν ση- 

μείων ; γ᾽.) Ἢ ἁρμονική, ἡ τέχνη τοὐτέστι τοῦ ποιεῖν 
συγχορδίας ἢ συμφωνίας (accords)..d1& τῆς συγχρόνου 
ἤχήσεως (συνηχήσεως) τῶν διαστημάτων τῶν μουσικῶν 
φθόγγων, ἦτο γνωστὴ παρὰ τοῖς ἀρχαίοις ; δ΄.) Ἦτον 
ἱκανὴ ἡ μουσικὴ τῶν ἀρχαίων νὰ ἀποτυπώσῃ, ὅπως ἡ 
σημερινή, πάντα τῆς ἀνθρωπίνης ψυχῆς τὰ συναισθή-- 
ματα, ὀργήν, ἡ πάθος, χαρὰν ἢ λύπην, ἢ ἐνθουσιασμόν ; 

Περὶ πάντων τούτων θὰ πειραθῶμεν ν᾿ ἀπαντήσωμεν. 

Καὶ πρῶτον μὲν τὸ ἀρχαιότερον σύστημα τῆς διὰ 
σημείων παραστάσεως τῶν μουσικῶν φθόγγων ἐξεδηλοῦτο 
διὰ γραμμάτων τοῦ ἀλφαθήτον, ἅτινα ἐχρησίμενον πρὸς 
δήλωσιν τῶν διαφόρων φθόγγων τῆς μουσικῆς κλίμακος. 
Totro δὲν ἐγίνετο αὐθαιρέτως, ἀλλ’ ὑπῆρχον κανόνες: 
Οὕτω, λόγου χάριν, τὰ γράμματα ἐτονίζοντο ἢ διεστρέ- 
ῷοντο ἦ περιετέμνοντο κατὰ διαφόρους τρόπους καὶ 
ἀναλόγως τῆς ἐκτάσεως τῆς μουσικῆς κλίμακος. Ὁσά--. 
κις δὲ ἐπρόκειτο πρὲς τὴν φωνὴν τοῦ ἀνθρώπου νὰ γρά- 
ψωσι καὶ τὴν pouoiniy opyaveu τινός, eXpOvie δύω δια- 
φορῶν σημείων, τοῦ ἑνὸς διὰ τὴν φωνὴν καὶ τοῦ ἑτέρου 
διὰ τὸ ὄργανον. Τὰ σημεῖα ταῦτα ἐγράφοντο τὸ ἕν ὑπὲρ 
τὸ ἄλλο, ἄνωθεν τῶν συλλαόῶν τῆς ποιήσεως, ἐν ἡ ἀνῆ- 
κον. Περὶ τούτων ἁπάντων ἀναφέρουσι πλεῖστοι ἕλλη- 
vec συγγραφεῖς, πληρέστερον ὅμως πάντα ταῦτα ἀνα- 
φέρει ὁ ᾿Αλύπιος. Οὕτω, λόγου χάριν, οἱ φθόγγοι τοῦ 
μέσου μέρους τῆς κλίμακος δηλοῦνται διὰ τῶν γραμμά- 
των τοῦ ᾿Ιωνικοῦ ἀλφαόήτον, ᾿τονούμενα δὲ. ἢ Kat’ ἀλ- 
λην μεταδολὴν γράμματα σημαίνουσι τοὺς ὑψηλωτέρους 
Kal χαμηλωτέρους φθόγγους. “ὥσον ἀφορᾷ τὰ σημεῖα, 

δι’ ὧν ἐξεδηλοῦτο ὁ μουσικὸς ῥυθμὲς καὶ ἡ διάρκεια 
ἑκάστου φθόγγου, ταῦτα δὲν διεσώθησαν map’ ἡμῖν, φαί-. 
νεται δὲ πιθανόν, ὅτι ὁ ῥυθμὸς τοῦ ἀδομένου ἄσματος 
ἐξήρτητο ἐκ τοῦ μέτρον τῆς ποιήσεως, ἀλλ᾽ ἐγείρεται 
Hon τὸ ζήτημα: πῶς ἐξεδηλοῦτο ὁ χρόνος τῆς ἁπλῆς 
ὀργανικῆς μουσικῆς, ἦτοι ὅτε δὲν ἐψάλλετο ἄσμα ; Πῶς 
ἐξεδηλοῦτο δηλαδὴ ὁ ῥυθμὸς τῆς μουσικῆς διὰ τοὺς 
χρωμένους ψιλῇ κιϑαρίσει ἢ αὐλήσει ;... Τὸ ζήτημα 
τοῦτο ἔμεινε καὶ θὰ μείνῃ καθόλον σκοτεινόν. 

Ὡς πρὸς τὸ τρίτον ζήτημα ἂν ἣ ἁρμονικὴ καὶ ἣ τέχνη 
τοῦ ποιεῖν συγχορδίας (accords), "ἦτοι 6 ὅ,τι κοινῶς ἁρμονέα 
Καλεἴ ται}: ἦτο γνωστὴ παρα τοῖς ἀρχαίοις, δὲν διοτάζομεν 
ν ᾿ ἀποφανθῶμεν ὅ ὅτι αὕτη ἦτο γνωστὴ καὶ πολὺ προωδευ- 
μένη παρὰ τούτοις, καίτοι τινὲς τῶν ξένων ἀρχαιολόγων 
ἐνίστανται εἰς τὴν ἰδέαν ταύτην. ᾿Αλλὰ πρὸς καταπολέ- 
μησιν τῆς ἐνστάσεως ταύτης τινῶν ἀρχαιολόγων, ἀρκεῖ 
Va ἦναι τις γνώστης τῆς τε ἀρχαίας καὶ νεωτέρας μου- 
σικῆς καὶ νὰ ποιήσηται τὰς ἑξῆς σκέψεις. 

Kai πρῶτον γνωστὴ ἦτον, ὡς εἴρηται, ἡ μεταβολὴ παρὰ 
τοῖς ἀρχαίοις, ἡ μετατροπὴ (modalation) δηλαδὴ τῆς Kad’ 
ἡμᾶς μουσικῆς, ἦτοι ἡ μετάδασις ἐξ ἑνὸς συστήματος 
διαστημάτων εἰς ἄλλο, πρᾶγμα ὅπερ δὲν ἠδύνατο νὰ γείνῃ 
εὐκόλως ἄνευ τῆς βοηθείας πολλάκις τοῦ μουσικοῦ ὀργό- 
vou καὶ τῆς ὁμοῦ ἡχήσεως (συνηχήσεως) δύω ἢ τριῶν 
φθόγγων αὐτοῦ. Kat εἶναι μὲν ἀληθές, ὅτι ὁ ὅρος ἁρ- 
μονέα σημαίνει παρὰ τοῖς ἀρχαίοις σειρὰν φθόγγων. κατὰ 
ἘΠΌΘΟΥΝ. διατεταγμέγην διαδοχήν, ἀλλὰ μήπως τὸ αὐτὸ 
δὲν σημαίνει καὶ ἐν τῇ ἙθτΡ θεωρίᾳ ; Kai ὅμως ἡμεῖς 

᾿ἔχομεν τὴν συνήχησιν τῶν ἁρμονικῶν φθόγγων (accord 
parfait), διὰ τί τάχα νὰ μὴν seen τὴν τέχνην TAH 
την καὶ ὴ μεγαλοφυΐα. τῶν ἀρχαίων: : & 

᾿Αλλ’ ὅτι of ἀρχαῖοι Ἕλληνες } ἡπισταυδο τὴν συμφωνίαν 

ἢ συγχορδίαν (accord) τοῦτο ἐκ πολλῶν χωρίων τῶν συγ- 
γραφέων καθίσταται γνωστόν. Τὸ διάστημα διὰ τριῶν 
(terzia), λόγου χάριν, ὅπερ ἐν τῇ σημερινῇ ἁρμονίᾳ εἶναι — 
ἡ βάσις αὐτῆς, ἦτο γνωστὸν παρὰ τοῖς ἀρχαίοις, ἂν καί 
τινες ἀρχαιολόγοι ἰσχυρίζονται, ὅτι μόνον τὸ ἔλασσον 
τρίτον (terzia minore) ἦτο γνωστόν. ᾽ν τούτοις ἡ θεω-- 
pla τῆς φυσικῆς φωνῆς καὶ τῆς καθόλου μονοικῆς διδάσκει, 
ὅτι τὸ ἔλασσον τρίτον διάστημα δὲν εἶναι ἁρμονέα, ἣν 
δέχεται τὸ οὖς φυσικῶς, ἀλλὰ μόνον κατὰ συνθήκην καὶ 
συνεκδοχὴν (conventionel) καὶ ὅτι μόνον τὸ μεῖξον τρί-- 
τὸν ἀπολαύει φυσικότητος, πῶς λοιπὸν οἱ ἀρχαῖοι, οἵτι- 
νες ἦσαν ἄνθρωποι τῆς φύσεως, ἡγϑϑουν τοῦτοι ᾿ς 

᾿Αλλ᾽ ἐχέμεν καὶ ἀλλο ἐπιχείρημα, ὅτι γνωστὴ καὶ ἐν 

χρήσει ἦτο: ἡ ἁρμονία παρὰ τοῖς ἀρχαίοις. 

 Ὑπῆρχεν εἶδος τι ἀρχαίας λύρας ἢ φόρμιγγοξς, ἥτις 
ἐκαλεῖτο aMayadicn. Τὸ ὄργανον τοῦτο εἶχεν εἴχοσι 
χορδὰς καὶ ἕνεκα τῆς πληθύος των χορδῶν του ἠδύνατο 
ὁ παίκτης νὰ ποιῆται ἐπὶ τοῦ ὀργάνου τούτου συνεχείας 
διαφόρων συγχσρδιῶν. (suites des accords). Τῆς Μαγά- 
δεως ταύτης ἐποιεῖτο. μεγίστην χρῆσιν ὁ. λυρικὸς ποιη- 
τὴς ᾿Ανακρέων, μαγαδίξειν δὲ παρὰ τοῖς ἀρχαίοις ση-- 
μαίνει τὸ ἄδειν ἡ παίζειν εἰς δύω μέρη διάφορα, ἃ due 
voce, ὅπως λέγουσι σήμερον οἱ ᾿Ιταλοὶ Μουσικοί. Ta δύω 
ταῦτα μέρη ἐγίνοντο ὡς ἐπὶ τὸ πλεῖστον εἰς τὸ διάστημα 


διὰ πασῶν (octava), τὸ δὲ ῥῆμα μαγαδίξειν supe 
κτεῖτο ἐπὶ ἄσματος, ἀδομένου συγχρόνως ὑπ᾽ ἀνδρῶν 
καὶ γυναικῶν, ὅτε αἱ γυναῖκες ὑπερέθαινον τὴν φωνὴν 
τῶν ἀνδρῶν κατὰ δἰαστημᾶ ὃν διὰ πασῶν (κατὰ μίαν 
octava): ἀλλ᾽ ἡ διαφορὰ αὕτη τῆς φωνῆς ἀνδρῶν καὶ 
γυναικῶν εἶναι φυσική, ὥστε δὲν ἦτον ἀνάγκη νὰ ὑπάρχῃ 
ὁ ὅρος μαγαδίξειν πρὸς ἐκδήλωσιν τῆς διαφορᾶς ταύτης, 
ἀλλὰ“ κυρίως μαγαδίξειν σημαίνει td συνάδειν εἰς δύω 
διαφόρους φωνάς, καὶ οὐχὶ εἰς τὸ διάστημα τῆς διὰ 
πασῶν, ὅπερ ἐν τῇ πραγματικότητι εἶναι ὁ αὐτὸς φθόγ- 
γος διάφορος δὲ μόνον κατὰ τὸ ποιόν, (ἀγδρικὸς ἢ γυ- 
ναικεῖος). Εὕρηνται δ᾽ ἄλλως καὶ χωρία ἀρχαίων συγγρα- 
φεων, ἀναφέροντα μαγαδισμὸν (ἦτοι σύγχρονον ἤχησιν --- 
συγγχορδίαν, συμφωνίαν) καὶ ἄλλων διαστημάτων, διὰ 
τρίτης ἢ διὰ πέμπτης, ἦτοι παρήγοντο συμφωνίαι (80- 
cords), αἵτινες καὶ εἰς τὰς φωνὰς ἀνδρῶν καὶ γυναικῶν 
ἐλάμδανον χώραν ἀναντιρρήτως, ἀφοῦ ἡ λέξις μαγαδί- 
ξειν ἐκυριολεκτεῖτο ἐπὶ τῆς ἀνθρωπίνης φωνῆς. Τοῦτο 
δὲ συνέδαινεν ὡς ἐπὶ τὸ πλεῖστον εἰς τὰ χορικὰ ἄσματα 
᾿ πῶν ἀρχαίων δραμάτων, εἰς ἃ αἱ διάφοροι διαιρέσεις τῶν 
ἡμιχορίων καὶ ἀντιστροφῶν εἶχον μεγάλην ποικιλίαν. 
᾿Αλλ’ ἐκτὸς πάντων τῶν ἀνωτέρω ὁ συνδυασμὸς παρὰ 
τοῖς ἀρχαίοις τῆς λύρας, παιζούσης ᾽κατὰ δώριον τόνον 
καὶ τοῦ. αὐλοῦ, παίζοντος κατὰ λύδιον, τί ἄλλο σημαίνει 
ἢ ἁρμονικὴν συνήχησιν; ; . 


a 

Τὸ τελευταῖον ζήτημα, dv ἡ μουσικὴ τῶν ἀρχαίων ἦν 
ἱκανὴ νὰ ἐκφράσῃ πάντα τὰ ἀνθρωπίνα αἰσθήματα χρή- 
ζει καὶ ψυχολογικῆς μελέτης. [Πῶς οἱ ἀρχαῖοι, οἵτινες ef- 
χον τόσον ὑψηλὴν καὶ μεγάλην ποίησιν ἠδύναντο νὰ καθυ- 
στερῶσιν ὡς πρὸς τὴν διὰ τῆς μουσικῆς ἔκφρασιν, ἀφοῦ 
αὕτη παρηκολούθει τὴν ποίησιν κατὰ πόδας ; ‘H ποι-- 
κιλία τῶν λυρικῶν ἀσμάτων, τὰ χορικὰ καὶ λογαοιδικὰ 
τοῦ δράματος ἠδύναντο νὰ ἔχωσιν ὡς πρὸς τὴν ἔκφρα- 
σιν μουσικὴν κατωτέραν τῆς ποιήσεως; Τοὐναντίον ... 
Τείνωμεν νὰ πιστεύσωμεν, ὅτι εἰς τὸ ἐκφράζειν αἰσθή- 
ματα ἡ μουσικὴ τῶν ἀρχαίων ἦτο τόσον προωδευμένη 
ὅσον καὶ ἡ σημερινή᾽ ἀλλ᾽ ἄς ἀναμνησθῶμεν τῶν ἀρχαίων 
συγγραφέων περὶ τοῦ ζητήματος τούτου. | 

Τρία εἴδη μελοποιΐας ἀναφέρονται παρὰ τοῖς ἀρχαίοις: 
ape Συσταλτικὸν καὶ ᾿Ησυχαστικόν. 

Ἔστι δὲ Ζιασέταλτικὸν μὲν ἦθος μελοποιΐας, δι᾽ οὗ 
σημαίνεται μεγαλοπρέπεια καὶ δίαρμα ψυχῆς ἀνδρῶδες 
καὶ πράξεις ἡρωϊκαὶ καὶ πάθη τούτοις οἰκεῖα. Χρῆται 
ὃὲ τούτοις H τραγωδία καὶ τῶν λοιπῶν, 31’ ὅσα τούτου 
ἔχεται τοῦ χαρακτῆρος: Συσταλτικὸν δέ, δι᾽ οὗ συνάγε- 
ται ἣ ψυχὴ εἰς ταπεινότητα καὶ ἄνανδρον διάθεσιν, ἁρ- 
μόζει δὲ τὸ τοιοῦτον τοῖς ἐρωτικοῖς πάθεσι καὶ θρήνοις 
καὶ οἴκτοις καὶ τοῖς παραπλησίοις. ᾿Ησυχαστικὸν δὲ 
ἦθος ἐστὶ μελοποιΐας, ᾧ παρέπεται ἠρεμότης ψυχῆς καὶ 
κατάστημα ἐλευθέριόν τε καὶ εἰρηνικόν, σα μσθοῦσι 
δὲ αὐτῷ ὕμνοι, παιᾶνες, ἐγκώμια, συμδουλαὶ καὶ τὰ 
τούτοις ὅμοια». (ἴδε Εὐκλείδην). Kai ἄλλαι προσέτι 

ὑποδιαιρέσεις τῆς ἀρχαίας μελοποιΐας παρίστανται, οἷον 
ἐπιϑαλάμιοι, κωμικαί, ἐγκωμιαστικαὶ κλπ. 


 Θαυμάζομεν ὄντως τὴν σημερινὴν μουσικήν, διότι ὁ 
κυνηγὸς ἔχει TO Goud του, (canto della cacia), ὁ OpE- 
ai6toc τὸ ἰδικόν tou (Montagnard), ὁ ποιμὴν ἐπίσης 
τὴν μουσικήν του, (pastorale), ὁ ἐραστὴς ὑπὸ τὸ φῶς 
τῆς Σελήνης τὴν μελῳδίαν του (serenata, notturno) καὶ 
ὁ ναύτης τὸ ναυτικόν του ἄσμα (barcarola). ᾿Αλλὰ μή- 
πως ταῦτα πάντα τὰ εἴδη τῆς μουσικῆς δὲν ὑπῆρχον 
καὶ παρὰ τοῖς ἀρχαίοις; Ὁ Θεόκριτος δὲν ὑμνεῖ Té- 
σον γλυκὰ τὴν βουκολικὴν μουσικήν ; Kai πόσον γλυκὺ 
εἶναι τὸ εἰδύλλιον αὐτοῦ περὶ μουσικοῦ διαγωνισμοῦ μετα- 
ξὺ ποιμένων διὰ τῆς καλαμωτῆς σύριγγος, ἐν ᾧ διαγω- 
νγισμῷ ἀριστεύει ὁ ποιμὴν Δάφνις 1! Ὁ ᾿Αριστοφάνης 
δὲν ὁμιλεῖ περὶ κωμαζόντων ἐραστῶν ; 


κοινὸν δὲ ἦτον παρὰ τοῖς ἀρχαίοις τὸ ἐπιμύλιον λε- 
γόμενον ᾷσμα, ἦτοι τὸ dopa τοῦ μυλωθροῦ, ἔχον ἴδιον 
ῥυθμὸν καὶ ὕφος, ὅπερ τὰ εὔσωμα καὶ γλυκύστομα θυ- 
γάτρια τῆς ἀρχαιότητος ἔψαλλον περιφερόμενα εὐθύμως 
ὑπὸ τὴν πατρικὴν στέγην μὲ τὸ ἁγνὸν αἴσθημα τῆς νοι-- 
κοκυροπούλας καὶ στρέφοντα διὰ τῆς δεξιᾶς γειρὸς τὴν 
στρόφιγγα τοῦ χειρομύλου, ὅστις παρεσκεύαζεν εἰς τὴν 
οἰκογένειαν τὰ ϑρεπτικὰ ἄλφιτα. 


“Ader, μύλα, ἄλει.... 
καὶ γὰρ Πιττακὸς ἀλεῖ, 
Μεγάλας Mitnadvac βαόδιλεύων. 

| ἦτοι 
"Adebe, μῦλε, ἄλεθε ! κι’ ὁ Πιττακὸς ἀλέθει - 
νήσου μεγάλης gaculere, μέγας. .. τῆς Μιτηλήνεηις, 


ὅπως μετέφρασε τοῦτο ὁ ἡμέτερος λόγιος Κοραῆς.. 
᾿Αλλ᾽ ἔλθωμεν εἰς τὸ ναυτικὸν ἄσμα. 

, Ἡ ναῦς τῆς ἀρχαιότητος ὡπλίζετο διὰ. διπλῆς σειρᾶς 
κωπῶν καὶ παρὰ τὰ ἑδώλια αὐτῆς ἐκάθηντο ἰσχυροὶ 
καὶ eee ΚΟΥ ΛαΤΟΙ: Τῶν κοπήλατων τούτων mpoe- 
ξῇρχεν ὁ κελευστὴς, ἦτοι ὁ apxwavens : καὶ. μουσικὸς 
συγχρόνως, ὅστις καϑωδήγει αὐτούς, ὅπως ἐν pute 
HD καὶ ᾧσματι shavvwor τὰς κώπας. Τὸ dopa τοῦτο 
ἐλέγετο κέλευσμα καὶ ἰσοδυναμεῖ μὲ τὴν σημερινὴν βαρ- 
καρόλαν. 


Ἵ 
Ὅτε δὲ αἱ βαρόαρικαὶ τῶν Περοῦν νῆες ἦσαν παρα- | 


τεταγμέναι εἰς τὰ νερὰ τῆς. περι ὀῥύτου Σαλαμῖνος é ἐναν- 
τίον τῶν νηῶν τῶν ἡμετέρων προγόνων, ᾿ἀντήχησαν οἱ 
πέριξ βράχοι τῆς. θαλασσόπλήκτου τοῦ Αἴαντος νήσου 


ἐκ τοῦ παιᾶνός τῶν “Ἑλλήνων καὶ τῆς παροτρυνούσης . 


τὰ τέκνα τῆς πατρίδος ΘΘΑΠΙΎγΎ8ς; εὐθὺς δὲ κατόπιν πάν- 


τες. μετὰ τῶν κελευστῶν ἤρχισαν τὸ θούριον ἄσμα καὶ 


ἀμέσως, 
; | “KOITINE ῥοθιάδος ξυνεμθολῇ 
ἔπαισαν ἅλμην βρύχιον ἐπ κελεύσματος. 


Οἱ βράχοι. ἀντήχησαν καὶ πάλιν ‘ék τοῦ κελεύσματος, 
τοῦ ἄσματος δηλαδὴ τῶν Σαλαμινομάχων, οἵτινες ἐν oul 
μῷ προὐχώρουν κατὰ τῶν βαρδάρων ΠϑονΤΕευ. 


. 

Ὦ παῖδες Ἑλλήνων ite, 
Edevdepotte πατρίδ᾽, ἐδλουθεροῦτε δὲ 
Παῖδας, γυναῖκας, θεῶντε πατρῴων ἕδη, 
Θήκαξ τε προγόνων, νῦν ὑπὲρ πάντων ἀγών.» 
Καὶ παρευθὺς τῆς προσθολῆς ἄρχεται ναῦς ἑλληνική, 
ἥτις ὁρμῶσα διὰ μέσου τῶν ἐχθρικῶν σκαφῶν, ἐνῷ ἡ 
στρόφιγξ τοῦ χαλκοῦ αὐτῆς ἐμόόλου περιστρέφεται ὑπὸ 
ἄδοντος “ἰσχυροῦ νεανίου, καταθραύει διὰ τοῦ ἐμόόλου 
της νεὼς Φοινίσσης t’ ἀκροστόλια. Ἡ περιφανὴς δ᾽ ἐ- 
κείνη νίκη τῶν Σαλαμινομάχων χρεωστεῖται εἰς τὸ ἷε- 
ρὸν πῦρ τῆς φιλοπατρίας, ὅπερ ἐθέρμαινε τὰ στήθη τῶν 
ἡμετέρων προγόνων καὶ ᾿εἰς τὴν ἀναζωπυρήσασαν τὸ 
πῦρ τοῦτο ἐνθουσιώδη μουσικήν, οὕτως ὥστε ὁ δαιμόνιος 
᾿Αριστοφάνης, περιγράφων κατόπιν ἐν τοῖς Βατράχοις 
tou τὸν Διόνυσον ἀγόμενον δι᾽ ἀκατίου διὰ μέσου τῆς 
᾿Αχερουσίας λίμνης ὑπὸ τοῦ Χάρωνος, παρίστησιν ave 
τὸν λέγοντα, 
Kata πῶς δυνήσομαι, 


“Anewoc, ἀθαλάττωτος, earns 
Ὥν, εἶτ᾽ ἐλαύνειν ; ; 


XAPON. | 
‘Pact’: ἀκούσει yao μέλη 
Κάλιστ᾽, ἐπειδὰν ἐμδάλῃς᾽ ἅπαξ. 
ΔΙΟΝΥΎΣΟΣ. 
Τίνων ; 
- XAPQN. 
Βατρἄχων, κύκνων θαυμαστά. 
ΔΙΌΝΥΣΟΣ. 
Κατακέλευς on. 

ΧΆΡΩΝ. 

Ὠόπ, ὅπ, ὡόσ, OT! 

ΧΟΡΟΣ ΒΑΤΡΑΧΩΝ. 
Βρεκεκέξ, κοάξ, κοάξ. 
Βρεκεκέξ, κοάξ, κοάξ. 
Λιμναῖα Kxonvav τέκνα, 
Ξύναυλον ὕμνων βοὰν 
φθεγξώμεθ᾽, εὔγηρυν ἐμὰν ἀοιδάν, 

Κοάξ, κοάξ, Kas. 

Ἤτοι ὁ Διόνυσος παραπονεῖται, ὅτι δὲν γνωρίζει νὰ 
~~ ' ΄ 3 , « ij rT 
κωπηλατῇ, διότι ἦτον ἀσαλαμίνιος (ἡ λέξις εἶναι κωμι- 
κῶς πεποιημένη ὑπὸ τοῦ "Apiotopavouc) ἦτοι δὲν ἐπέόη 
ποτὲ τῆς Σαλαμινίας τριήρους, ἀλλ᾽ ὁ Χάρων λέγει πρὸς 
αὐτόν, ὅτι εὐκόλως θὰ μάθῃ νὰ κωπηλατῇ, ἀφοῦ ἀρχίσῃ 
ἅπαξ, διότι θὰ ἀκούσῃ τὰ θαυμαστὰ ἄσματα τῶν βατρά- 
χων καὶ κύκνων τῆς ᾿Αχερουσίας λίμνης, ἐπὶ τῇ παρα- 
κλήσει δὲ τοῦ Διονύσον ὁ Χάρων ποιεῖται τὸν κελευ- 
στήν, διατυπῶν τὸν ῥυθμὸν τοῦ ἄσματος διὰ τοῦ ἐπιφω- 
νήματος, 

ὡόσι, 61, ὡόσι, SI! 
ὁ δὲ χορὸς τῶν βατράχων ἀρχίζει ἀμέσως τὸ ναντικὸν 
δι᾿ αὐτοὺς doua, 

Βρεκεκέξ κοάξ, κοάξ, κλπ. 


Τὸ βρεκεκέξ, κοάξ, κοάξ τοῦτο ἀντιστοιχεῖ ὡς ἐκ τοῦ 
τονισμοῦ του πρὸς τὸν ῥυθμὸν τῆς σημερινῆς 'Ἑνετικῆς 
καὶ Σικελικῆς βαρκαρόλας Ν᾽ ἐξ ἢ δώδεκα ὀγδόων τῆς 


μουσικῆς χρονίδος, (τράταταϊ... Ta, τατά, τατά,). 


Σήμερον Φεῦ [1 ἡ Ἑλληνικὴ θάλασσα οτερεῖται μου" 
σικῆς !! Τὰ δόρατα τῶν Σαλαμινομάχων κατεκάλυψεν ἡἣ 
πυκνὴ τῆς θαλάσσης ἄμμος καὶ μόνον ὁ ὀνειροπόλος 
νανδάτης ἐν ὥρᾳ νυκτὸς φαντάζεται, ὅτι οἱ ἀποῤῥῶγες 
βράχοι τῆς νήσου τοῦ Τελαμωνίου Αἴαντος ἀναπέμπου- 
σιν εἰσέτι τοὺς θρήνους τῶν σφαζομένων βαρόάρων καὶ 
τὰ θούρια ἄσματα τῶν Σαλαμινομάχων . -- Καὶ ὁ κε- 
λευστής 5 3 

Ὁ κελευστὴς εἶναι σήμερον ἁπλοῦς βαθμοφόρος τοῦ 
Ἑλληνικοῦ ναυτικοῦ, ἐξισούμενος πρὸς τὸν λοχίαν τοῦ 
στρατοῦ τῆς ξηρᾶς ! ! 

ANN ἔλθωμεν ἤδη εἰς τὸν ὕμνον τοῦ ᾿Απόλλωνος. 

_ τό9Φ9.»- 

Ἠκούσθη τέλος ὁ ὕμνος τοῦ ᾿Απόλλωνος πολλάκις ἐν 
διαφόροις συναυλίαις τοῦ καλλίστου ὁμίλου τῶν φιλο- 
μούσων. τὸ | 

᾿Εὰν θέσωμεν κατὰ μέρος τὰς πολυπληϑεῖς κρίσεις τοῦ 
σεθαοστοῦ τῶν ᾿Αθηνῶν κοινοῦ, ἃς ὁ ὑπομονητικὸς παρα- 
καθήμενος γνώστης τῆς μουσικῆς ἤκουεν, δικαίως ἠγέρ- 
θησὰν παρά τισι φιλομούσοις ἀκροαταῖς αἱ ἑξῆς ἀπορίαι: 
“Apa γε ἡ μετάφρασις τοῦ ὕμνου τούτον εἰς τὴν καθ᾽ 
ἡμᾶς μουσικὴν ὑπὸ τοῦ μουσικοῦ Ῥέϊναχ ἐγένετο πιστῶς 
καὶ ἐπιτυχῶς; Ὁ μουσικὸς χρόνος ἀπετυπώθη καλῶς διὰ 
τῶν σημερινῶν μουσικῶν σημείων, ἀφοῦ τὰ παρὰ τοῖς ἀρ- 
χαίοις σημεῖα τοῦ μουσικοῦ χρόνου δὲν εἶναι γνωστὰ εἰ 
μὴ μόνον ὡς ἐκ του ποιητικοῦ μέτρου; Τοιοῦτον ἦτο τὸ 
ὕφος (stile) τῆς ἀρχαίας μελῳδίας καὶ δύναται ὁ ὕμνος 

οὗτος νὰ δώσῃ ἰδέαν τινὰ τῆς ἀρχαίας μουσικῆς; Ὁ μου- 
σικὸς Νικὸλ ἔπραξε καλῶς,συμπληρῶσας τὰ κενὰ τῆς με- 
λῳδίας τοῦ ἀρχαίου ὕμνου διὰ τῆς ἐμπνεύσεως τῆς ἰδίας 
αὐτοῦ φαντασίας καὶ τὸ προσῴδημα τοῦ κλειδοκυμόάλον, 
ὅπερ ἔθεσεν, ἁρμόζει πρὸς τὴν ὅλην ὑφὴν τῆς ἀρχαίας 
ταύτης μελῳδίας ; 3 | , 

Αὗται εἶναι Be6aiwc αἱ ἀπορίαι, αἱ γεννηθεῖσαι. ἐν 
τῇ διανοίᾳ παντὸς φιλοπάτριδος καὶ συνετοῦ πολίτον 
τῆς νεωτέρας Ἑλλάδος ... ᾿Αλλὰ πρὶν ἣ ἀπαντήσωμεν 
ξηρῶς ἐπὶ τῶν ἀνωτέρω ἐρωτήσεων, ἂς ῥίψωμεν ἕν βλέμ- 
μὰ ἐπὶ τῶν ἀρχαίων συγγραφέων, τῶν θησαυρῶν τούτων 


“τῆς ὑφηλίου, διὰ νὰ ἴδωμεν πῶς ἐλατρεύετο ὁ [Πύθιος 


᾿Απόλλων, ποῖος ὁ ὕμνος του, ποία ἡ μουσική του, καὶ 

- ¥ t ‘ eee a) \ CF ; δ 
πῶς ἤθελεν ὁ θεὸς ouToc ψαλλόμενον τὸν ὕμνον του, διὰ 
γὰ τείνῃ τὸ οὖς πρὸς τὰς ἱκέτιδας φωνὰς τῶν ἀνθρώπων 
τοῦ παρελθόντος. 1! ᾿Ανερευνῶντες δὲ τὰ χωρία τῶν ἀρ- 
χαίων συγγραφέων, θέλομεν ἐὕρει τὴν λύσιν ἁπασῶν τῶν 
ἀνωτέρω ἀποριῶν μας, μετὰ σαφηνείας καὶ πληρέστατα 
ἀνταποκρινόμένην πρὸς τὴν πάλλουσαν ἐξ ἐθνικῆς ὑπερη- 


φανείας καρδίαν τῶν νεωτέρων 'Ἑλλήνων. . 


——~<degop— 


Διαλεκτικώτατος ἐστίν ὁ Φοῖόος, ὁ θεὸς οὗτος τῆς ἀρ- 


χαιότητος, καὶ ἀγαπᾷ νὰ δίδῃ ἀπαντήσεις εἰς τὰ ἐρωτή- 


ματα τῶν διαπυνθανομένων «εἰ νικήσουσι, a συμφέρει 
πλεῖν, εἰ γεωργεῖν, εἰ ἀποδημεῖν κλπ. Ὅτι δὲ διαλεκτι-. 
κώτατος ὁ θεὸς οἱ πολλοὶ τῶν χρησιμῶν του δηλοῦϑι.«᾿Ἐκ- 
φέρων γὰρ χρησμοὺς ἀμφιδόλους ὁ θεὸς αὔξει καὶ συνί- 


πα 
στησι διαλεκτικήν, ὡς ἀναγκαίαν τοῖς μέλλουσιν ὀρθῶς ave 
τοῦ συνήσειν).» Ἐν δὲ τῇ διαλεκτικῇ μεγίστην ἔχει ση- 
μασίαν κατὰ τὴν τῶν ἀρχαίων θεωρίαν τὸ συνημμένον, 
ἤτοι τὸ κρίνειν λογικῶς ἐκ τοῦ συνδυασμοῦ τῶν πραγμά- 
των, ὅτε πολλάκις ὁ ὀρθῶς κρίνων καὶ μάντις καθίσταται, 
διὸ καὶ εἰς τὸν θεὸν τοῦτον ἣ μαντεία ἀνήκει, ὅστις οἶδε 
καὶ προλέγει κατὰ τὸν Ὅμηρον, 
Τὰ τε ὄντα, τά τ᾽ ἐσσόμενα πρὸς τ᾽ ἐόντα, 

Διότι μαντικὴ τέχνη ἐστὶ περὶ τοῦ μέλλοντος ἐκ τῶν πα-- 
ρόντων καὶ παρωχημένων κρίνειν Kal, ( Ἐπειδὴ πάντα τοῖς 
γεγονόσι τὰ γιγνόμενα τά τε γενησόμενα τοῖς γιγνομέ- 
νοις ἕπεται καὶ συνήρτηται κατὰ διέξοδον an’ ἀρχῆς εἰς 
τέλος περαίνουσαν, ὁ τὰς αἰτίας εἰς ταὐτὸ συνδεῖν τε 
πρὸς ἄλληλα καὶ συμπλέκειν φυσικῶς ἐπιστάμενος οἷδε 
καὶ προλέγειν, 
᾿ τά te ὄντα, τά τ᾽ ἐσδόμενα πρὸς τ᾽ ἐόντα;,» 
οὗτος δὲ εἶναι ὁ θεὸς Φοῖόος ᾿Απόλλων, 0 ἀργυρότοξος. 

«Εἰ δὴ μουσικῇ τε ἥδεται καὶ κύκνων φωναῖς καὶ κι- 


atl r ~ t - 
θάραξ ψόφοις, τί θαυμαστόν ἐστί διαλεκτικῆς φιλίᾳ τοῦτο 


ἀσπάζεσθαι τοῦ λόγου τὸ μέρος καὶ ἀγαπᾶν 1» 

Οὕτως ὁμιλεῖ ὁ θεῖος [ἰλούταρχος περὶ τοῦ θεοῦ 
᾿Απόλλωνος. Ποῖον λοιπὸν ὕφος, ποία μουσικὴ ἁρμόζει 
εἰς τὸν θεὸν τῆς Διαλεκτικῆς καὶ τῆς Μαντείας; Bic αὖ-- 
τόν, ὅστις Φοῖβος καλεῖται, διότι εἶναι ἄμωμος καὶ ἁγνός, 
ἐκπέμπων θείαν λάμψιν, εἰς αὐτόν, ὄντα τῆς γεννέσεως 
καὶ τῆς ζωῆς θεόν, ὅστις ὀνομάζεται Φοῖόος, κατ᾽ ἀντί- 
θεσιν πρὸς τὸν Πλούτωνα, τὸν θεὸν τῆς φθορᾶς καὶ τοῦ 


1) Πλουτάρχου ἠθιχά. 

θανάτου, Σκότιον ἐπονομαζόμενον; εἰς αὐτόν, ὅστις ὄνο-᾿ 
μόζεται 4ήλιος, ἐνῷ ὁ [ἰλούτων καλεῖται ᾿“ιδωνεύς, καὶ 
παρὰ τὸν ὁποῖον αἱ Μοῦσαι ὀρχοῦνται καὶ ἣ Μνημοσύνη 
ἀναπαύεται, ἐνῷ παρὰ τὸν [Ιλούτωνα ὑπάρχει μόνον ἣ 
“ήϑη Kai ἣ Σιωπή .1! ! | 
Ἡ μουσικὴ τοῦ Doiécu, τοῦ συνετοῦ καὶ λάμποντος 
τούτου θεοῦ, πρέπει νὰ εἶναι αὐστηρὰ καὶ μεμετρημένη 
ὅσον καὶ ἰλαρά, .. . . Δικαίως ἄρα εἶπεν καὶ ὁ Εὐριπίδης. 
ἦς Aor6ai νεκύων ἀθιμένων 
᾿Δοιδαί, ἃς ὁ χρυδοκόμας 
᾿Απόλλων οὐκ ἐνδέχεται. 
ἤΑλλος δέ τις ποιητὴς ὁμίλεῖ περὶ ᾿Απόλλωνος λέγων, 
Μάλα τοι παιγμοσύνας διλεῖ μολστάς te ᾿Απόλλων 
Κύήδεά te, ὁτοναχάς τε ᾽᾿Δίδας ἔλαχε. 


Ὁ δὲ μέγας Σοφοκλῆς προχωρεῖ καὶ περαιτέρω, ἀπο- 
φαινόμενος εἰς τίνα τῶν ἀνωτέρω ὄνω θεῶν, ᾿Απόλλωνα 
“καὶ Πλούτωνα ἀνήκει ἕκαστον μουσικὸν ὄργανον. 


᾿ Οὐ νάῤδλα κωκυτοῖοιν, οὐ λύρα δίλα, 

“Ὅτι δηλαδὴ ἡ κιθάρα καὶ ἡ λύρα δὲν ἧσαν κατάλλη- 
λα ὄργανα εἰς τὸ πένθος καὶ τοὺς ὁδυρμοὺς, διότι τὰ 
δύω ταῦτα ὄργανα ἀνῆκον εἰς τὸν Φοῖόον, ἐνῷ εἰς τὸν 
Πλούτωνα ;... εἰς τὸν Πλούτωνα ἀνῆκεν ὁ αὐλός, ὅοσ- 
τις ἀπὸ τῶν πρώτων χρόνωνε εἵλκετο πρὸς τὰ πένθη». 

Ποία. λοιπὸν μουσικὴ ἁρμόζει εἰς τόν ᾿Απόλλωνα; 
Ὁποῖον καὶ πάλιν ἐρωτῶμεν, τὸ ὕφος τοῦ ὕμνου ; ᾿Απο- 
φαίνεται ὁ φιλόσοφος Σεραπίων διὰ τῆς ὑψιπετοῦς γρα- 
φίδος τοῦ θείου Πλουτάρχον. 

«Νοσοῦμεν yap καὶ τὰ ὦτα Kai, τὰ ὄμματα, συνειθισ-- 
μένοι διὰ τρυφὴν καὶ μαλακίαν τὰ ἡδίω καλὰ νομίζειν 
καὶ ἀποφαίνεσθαι" τάχα δή μεμψόμεθα τὴν ΠΙυϑίαν, ὅτι 
Ἐλαύκης οὐ φθέγγεται τῆς κιθαρῳδοῦ λιγυρώτερον, οὐδὲ 
ἁλουργῖδας ἀμπεχομένη ᾿ κάτεισιν εἰς τὸ ἄδυτον, οὐδ᾽ 
ἐπιθυμιᾷ κασσίαν, ἣ λήδανον, ἢ λιδανωτόν, ἀλλὰ δάφνην 
καὶ κρίθινον ἄλευρον ; Οὐχ ὁρᾷς ὅσην χάριν ἔχει τὰ 
Σαπφικὰ μέλη, κηλοῦντα καὶ καταθέλγοντα τοὺς ἀκροω- 
μένους :" Σίόυλλα δὲ μαινομένῳ στόματι, καθ᾽ Ἡράκλει- 
τον, ἀγέλαοτα καὶ ἀκαλλώπιστα καὶ ἀμύριστα φθεγγομένη 
χιλίων ἐτῶν ἐξικνεῖται τῇ φωνῇ διὰ τὸν θεόν. Ὁ δὲ Πίν-- 
δαρος ἀκοῦσαι φησὶ τοῦ θεοῦ τὸν Kadpov οὐ μουσικὰν 
ὀρϑάν, οὐχ ἡδεῖαν, οὐδὲ τρυφεράν, οὐδὲ ὀπικεκλασμέ- 
νην τοῖς μέλεσι, ἡδονὴν γὰρ οὐ προσίεται τό ἀπαθὲς 

ἜΣ 
καὶ ἁγνόν.» 

Ἤτοι ἡ Πυθία δὲν ἄδει ὡς ἡ τρυφερὰ κιθαρῳδός Γλαύ- 
Ky, ἧτις χριομένη .μὲ μύρα θέλγει διὰ τοῦ ἄσματός της. 
Ἡ μουσικὴ τοῦ ᾿Απόλλωνος δὲν εἶναι ἡδεῖα, ὅπως τὰ 
Σαπφικὰ μέλη, καὶ ὁ Mivdapoc ἀναφέρει, Sti ἡ μουσικὴ 
τοῦ θεοῦ τούτου δὲν ἦρεσεν εἰς τὸν Κάδμον, διότι δὲν 
ἦτο ἡδεῖα οὐδὲ τρυφερά, οὐδὲ ἐπικεκλασμένη τοῖς μέλεσι... 
δὲν εἶχε δηλαδὴ πολλὴν modulation, ὅπως λέγουσιν οἱ 
νεώτεροι μουσικοί, καὶ τοῦτο διότι ἦτο θεία μουσική,ἀπα-- 
θὴς καὶ ἁγνή, ἥτις δὲν φέρει ἡδονήν, ἐν ἄλλαις λέξεσι 
WTO μουσικὴ θρησκευτικὴ καὶ αὐστηρᾶ, ἀνήκουσα εἰς τὸ 
stile rigoroso, ὅπως λέγουσι σήμερον οἱ Ἰταλοί,. .... 
ἑπομένως ἡ μουσικὴ τοῦ ᾿Απόλλωνος, γραφομένη πάντοτε 
ὑπὸ τοιαύτας συνθήκας, δὲν δύναται νὰ παράσχῃ ἡμῖν 


4 


a ee 


ἰδέαν τῆς μεγάλης τῆς ἀρχαιότητος Μουοικῆς, ἥτις, ὡς 
ἀνωτέρω εἴρηται, ἦτο τόσον ποικίλη. Ἔξ ἑνὸς ὕμνου ἄρα 
οὐδὲν. ἐννοοῦμεν περὶ τῆς ἀρχαίας μουσικῆς, ἥτις εἶχε 
τόσην ποικιλίαν, ὡς δραματική, κωμαστική, ναυτικὴ κλπ. 

Νομίζομεν, ὅτι, ἀνατρέξαντες διὰ τῶν μικρῶν ἡμῶν 
δυνάμεων προς τὴν ὑψιπετῆ ἀρχαιότητα, aneKplUnpev εἷς 
τινας τῶν ἀνωτέρω ἐρωτήσεων καὶ ἰδίως, dv δύναται νὰ 
δώσῃ ἰδέαν τινὰ τοῦ ὕφους τῆς ἀρχαίας μουσικῆς ὁ ὕμνος 
οὗτος ὡς καὶ ὑπὸ τίνων ὀργάνων συνωδεύετο, τῇς λύρας 
δηλαδὴ καὶ κιβάρας. Πδη ae προσπαθήσωμεν ν᾽ ἀποκρι- 
θῶμεν εἰς μίαν ἑκάστην τῶν λοιπῶν ἐρωτήσεων, προτάο-- 
σοντες ποίαν ἐντύπωσιν παράγει εἰς τὴν αἴσθησιν τοῦ 
ἀκροατοῦ ὁ ὕμνος οὗτος ψαλλόμενος. | 

Τὸ ὕφος τοῦ ὕμνου ὁμοιάζει πολὺ μὲ τὸ ἀπαγγελτι-- 
κὸν cow (chant declamatoir), ὅπερ καθιέρωσεν ὁ Γερ- 
Havoc Bayvep διὰ τοῦ νέου συστήματός tou εἰς τὰ μελο- 
δράματα αὐτοῦ, καὶ ὅπερ κατ᾽ ἀρχὰς διῴρεσεν ὁλόκλη-- 
pov τὴν Γερμανίαν εἰς δύω ἀντίθετα μέρη,ὧν τὸ μὲν ἐνό- 
μιζε τὸν Βάγνερ παράφρονα, τὸν δὲ μεγαλοφυᾶ. Ἡ μον- 
σικὴ αὕτη τοῦ δαιμονίου Βάγνερ εἶναι γνωστόν, ὅτι διὰ 
τὸ οὐονθητον. καὶ ἀκατάληπτον ὠνομάσθη «Μουσικὴ τοῦ 
μέλλοντος,» ἔχει δὲ ὡς βάσιν τὸν τόνον τῆς ἀπαγγελίας 
καὶ εἶναι ἡ φιλοσοφία, οὕτως εἰπεῖν, τῆς μουσικῆς. ᾿Αλλ’ 
εἴπομεν ἐν ἀρχῇ, ὅτι 6 Φοῖδος εἶναι διαλεχτικός, ἑπομέ- 
Vue τοιαύτη ἔδει νὰ ἦναι καὶ W μουσική του, ἀπαγγελτι- 
x καὶ μὴ ἐρχομένη εἰς τὸ ἡδὺ τῆς μελῳδίας, ἀλλ᾽ εἰς 
τὸ αὐστηρόν, μεγαλοπρεπὲς καὶ ἀπαγγελτικόν. Ἐν τοι- 
αὐτῃ δὲ περιπτώσει πάνυ δικαίως ὁ σημερινὸς Ἕλλην ἦθε- 

Ac σκεφθῆ, ἐν τῷ ἐγωϊσμῷ τῆς ἐθνικότητός του, Kal 
ἐὰν δὲν ἦναι ξενολάτρης, ὅπως δυστυχῶς ὡς ἐπὶ τὸ πο- 
λὺ συνειθίζει, ὅτι ἡ μουσικὴ τοῦ μέλλοντος εἶναι μου- 
σικὴ τοῦ παρελθόντος, καὶ ὅτι οἱ σημερινοὶ Γερμανοί, τῶν 
ὁποίων οἱ πρόγονοι ἦσαν ἐνδεδυμένοι μὲ δέρματα τίγρεων 
καὶ λεόντων, εἰς ἐποχὴν καθ᾽ ἣν ἡ ᾿Ἑλλὰς ἔστιλόεν, ὡς 
ἀδαμάντινον ἄστρον ἐκ τοῦ μεγάλου αὐτῆς πολιτισμοῦ, 
οἱ σημερινοί, λέγομεν, Γερμανοί, ἐκπολιτισθέντες ἐν ταῖς 
ἀγκάλαις τῆς Εὐρώπης καὶ ἔχοντες ὑπογραμμὸν ἐν τῷ 
βίῳ των τὸν πολιτισμὸν τῶν ἡμετέρων προγόνων, δὲν ἠδύ- 
ναντο ἢ νὰ φθάσωσι καὶ μέχρι τῆς μουσικῆς ἐκείνων. 


-.“ὉΦ6ὋὉΦὉ9-- 


᾿Απαντῶμεν νῦν εἰς τὰς λοιπὰς ἐρωτήσεις. Καὶ πρῶ-- 
τον ἣ μεταφορὰ τοῦ ὕμνου τοῦ ᾿Απόλλωνος εἰς τὴν Kad’ 
ἡμᾶς μουσικὴν ἐγένετο τελείως καὶ ἐπιτυχῶς ὑπὸ τοῦ μου- 
σικοῦ καὶ ἀρχαιολόγου κ. ‘Péivay, καὶ ὁ χρόνος τῆς μου- 
σικῆς ταύτης ἀπετυπώθη ὑπὸ τούτου ὀρθῶς ; 

Be6aiwe ὁ x. ‘Péivay πολὺ ἐπλησίασεν εἰς τὸ ν᾿ ἀπο- 
τυπώσῃ τὴν ἀρχαίαν μελωδίαν διὰ τῶν σημερινῶν μου- 
οσικῶν σημείων, διότι ἡ ἐργασία αὕτη δὲν εἶναι καὶ τόσὸν 
δύσκολος ὅσον ὑποτίθεται, καθ᾽ ὅσον πολὺ βοηθεῖ ἡ μέ- 
θοδος τοῦ ᾿Αλυπίου: ὅσον ἀφορᾷ ὅμως τὸν μουσικὸν χρό- 
νον τοῦ ὕμνου τούτου καὶ τὴν διὰ τῶν σημερινῶν σημείων 
ἀποτύπωσιν αὐτοῦ βεόαίως ὁ μουσικὸς οὗτος. ἀρχαιολό- 
γος θὰ ἐδυσκολεύθη, καίπερ ὑπὸ τοῦ μέτρου τῆς ποιή- 
σεως ὁδηγηθείς, θὰ ἐνεπνεύσθη δὲ μᾶλλον ὑπὸ τοῦ μου- 
σικοῦ αὐτοῦ ταλάντου, ὅπερ κέκτηται ὡς βαθὺς μουσικὸς 

Kal ὑπὸ τῆς λεπτότητος τῆς μουσικῆς Tou αἰσθήσεως εἰς 
ἀποτύπωσιν τοῦ μουσικοῦ χρόνου τοῦ ὕμνου τούτου ἢ 
ὑπὸ βεόαίων καὶ θετικῶν βάσεων. ᾿Απόδειξις τούτου εἶ- 
val, ὅτι ὁ διατυπούμενος χρόνος ὑπ’ αὐτοῦ διὰ τῶν ση- 
μερινῶν μουσικῶν σημείων τῶν πέντε ὀγδόων ἀοσυνήθης 
ἐστὶ εἰς τὴν σημερινὴν μουσικήν, ἅμα δὲ καὶ βεδιασμένος. 
᾿Αλλ᾽ εἴπομεν, ὅτι ἡ μουσικὴ τοῦ θεοῦ ᾿Απόλλωνος el- 
ναι ἀπαγγελτική, ἑπομένως εἰς τὴν ἐκτέλεσιν τοῦ χρόνον 
τούτον ὁδηγεῖ μᾶλλον τὸ μουσικὸν αἴσθημα τοῦ ἄδοντος 
(tempo ad libitum) ἢ ἣ ἀποτύπωσις αὐτοῦ διὰ μουσικῶν 
σημείων. : 

Ὥς πρὸς τὴν ἑτέραν ἀπορίαν, av ὁ ὕμνος οὗτος δύ: 
ναται νὰ δώσῃ ἰδέαν τινὰ τῆς ἀρχαίας μελῳδίας καὶ μου- 
σικῆς ἀποφαινόμεθα, ὅτι μόνον τοῦ ὕμνου τοῦ ᾿Απόλ- 
λωνος δίδει ἀμυδράν τινα ἰδέαν, οὐχὶ δὲ τῆς μεγάλης τῶν 
ἀρχαίων μουσικῆς, τὸ μὲν, διότι, ὡς ἀνωτέρω εἴρηται, 
αὕτη ἦτο πολὺ ποικίλη, τὸ δὲ διότι, ὡς ἀνωτέρω πάλιν 
ἐξεθέσαμεν, ὁ ὕμνος τοῦ ᾿Απόλλωνος εἶχεν ἴδιον ὕφος αὐὖ- 
στηρᾶς καὶ ἀπαγγελτικῆς μουσικῆς, διαφέρων μάλιστα καὶ 
κατὰ πολλὰ τῶν ὕμνων τῶν ἄλλων τῆς ἀρχαιότητος θεῶν. 

Ὡς πρὸς τὰ μουσικὰ ὄργανα. 

Ἢ κιθάρα καὶ ἡ λύρα ἦσαν τὰ συνοδεύοντα ὄργανα τὸν 
ἀπαγγελλόμενον ἢ ἀδόμενον ὕμνον τοῦ ᾿Απόλλωνος: ᾿Αλλὰ 
πῶς ἐγίνετο ἡ συνοδεία καὶ τὸ προσώδημα τῶν ὀργάνων 
τούτων; ‘H ἀπορία αὕτη σχετίζεται ἀφ᾽ ἑνὸς μὲν μὲ τὸ ἰδι- 
ἄζον ὕφος τῆς μουσικῆς τοῦ ᾿Απόλλωνος, ἀφ᾽ ἑτέρον δὲ 
μὲ τὸ τελευταῖον ἐρώτημα ἂν ὁ μουσικὸς Νικὸλ ἔπραξε κα- 
λῶς, τολμήσας νὰ συμπληρώσῃ τὰ κενὰ τῆς μελῳδίας τοῦ 

ὕμνου τούτου διὰ τῆς ἰδίας αὐτοῦ ἐμπνεύσεως καὶ κατὰ 
πόσον ἐπέτυχε ὁ μουσικὸς οὗτος θέσας, κάτωθι τῆς pe 
λῳδίας τοῦ ἀρχαίου ὕμνου καὶ προσῳδημα κλειδοκυμ- 
6arou ! 1! 

“PAN ὅπως ἀπαντήσωμεν τελείως εἰς τὴν τελευταίαν 
ταύτην ἐρώτησιν, τὴν καὶ μᾶλλον ἤδη ἀπασχολοῦσαν καὶ 
ἐνδιαφέρουσαν τὸ 'Ἑλληνικὸν κοινὸν καὶ ἴσως ἅπασαν τὴν 


Εὐρώπην, ἃς ἀναμνησθῶμεν καὶ πάλιν τοῦ θείου [ἰλου- 


τάρχου, ὅστις ὁμιλεῖ περὶ τοῦ ὕφους τοῦ ὕμνου τοῦ 
᾿Απόλλωνος, ἀντιπαραδάλλων τὸν ὕμνον τοῦτον πρὸς 
τὸν τοῦ θεοῦ Διονύσου. 


Ὁ συγγραφεὺς οὗτος διηγεῖται, ὅτι εἰς μὲν τὸν 


Διόνυσον, τὸν ὀρσιγύναικα 1) τοῦτον θεὸν ἄδουσιν οἱ 
ἱκέται του, «διθυραμόικὰ μέλη παθῶν μεστὰ καὶ μετα- 
βολῆς, πλάνην τινὰ καὶ διαφόρησιν ἐχούσης: μιξοόδαν 
γὰρ Αἰσχύλος φησί, πρέπει διθύραμόον ὀμαρτεῖν σύγκοι- 
νον τῷ Διονύσῳ' τῷ δὲ ᾿Απόλλωνι παιᾶνα, τεταγμένην 
καὶ σώφρονα Μοῦσαν: ὁ ἀγήρω τε τοῦτον (τὸν ᾿Απόλλωνα) 


ἀεὶ καὶ νέον, ἐκεῖνον δὲ (τὸν Διόνυσον) πολυειδῆ καὶ. 


πολύμορφον ἐν γραφαῖς καὶ πλάσμασι δημιουργοῦσι.» 
Bie a plies δηλαδὴ ἀδόνοι rise A μέλη καὶ 
μουσικὴν μεστὴν πάθους καὶ μεταβολῆς, (μετατροπῆς τῶν 
τόνων —modulation), ἥτις περιέχει πλάνην περὶ τοὺς 
τόνους, ἦτοι, ὅπως ἤθελέ τις εἰπεῖ τῶν σημερινῶν μου- 
σικῶν, διαφορὰν τῶν τόνων τοῦ ἄσματος πρὸς τὴν ἀρχι- 
κὴν αὐτοῦ διαπαοῶν (tonica) καὶ ἐνθουσιασμόν’ ἐν ἄλλαις 


1) Ἐνθουσιάζοντα τὰς γυναῖχας. 

λέξεσιν ἡ μουσικὴ τοῦ Διονύσου περιέχει χλιδὴν καὶ πο- 
λυτέλειαν, ἐνῷ παρὰ τὸν ᾿Απόλλωνα εἶνσι τεταγμένος ὁ 
παιὰν καὶ ἣ σώφρων Μοῦσα, ἦτοι ἀνήκει εἰς αὐτὸν τὸ 
αὐστηρὸν ὕφος τῆς μουσικῆς. 

᾿Αλλ᾽ ἐν ᾧ ὁ θεὸς ᾿Απόλλων εἶχε αὐστηρὰν καὶ σώ-- ᾿ 
φρονα μουσικὴν δὲν ἐφθόνει τοὺς θνητούς, χρωμένους 
πολυτελοῦς μουσικῆς, ἀλλὰ «ἐπήγετο, μᾶλλον ἐγείρων. 
τὰς ποιητικὰς φύσεις καὶ ἀσπαζόμενος, αὐτός τε φαντα- 
σίας ἐνεδίδου καὶ συνεξώρμα τὸ σοδαρὸν καὶ λόγιον 
ὡς ἁρμόττον καὶ θαυμαζόμενον.» 1) ᾿Αλλ’ ὅπως (διη- 
γεῖται καὶ πάλιν ὁ Πλούταρχος) δὲν δύνασαι νὰ κινή- 
onc τὸν κύλινδρον σφαιρικῶς, ἡ νὰ ἠχήσης τὴν λύραν 
αὐλητικῶς καὶ τὴν σάλπιγγα͵ κιθαριστικῶς, οὕτω δὲν 
δύνασαι νὰ κινήσῃης καὶ τὸν ἄμουσον μουσικῶς, ἦτοι καὶ 
ὁ θεὸς ᾿Απόλλων ἀδυνατεῖ ἀπέναντι τῶν φύσει ἀμούσων. 
Ὁ δ᾽ Εὐριπίδης εἰπῶν, ὅτι ὁ ἔρως διδάσκει τὸν ποιητὴν 
καὶ ἂν ἄμουσος ἦτο πρίν, ἠννόησεν «ὅτι ποιητικὴν καὶ 
μουσικὴν ἔρως δύναμιν οὐκ ἐντίθησιν, ἐνυπάρχουσαν δὲ 
κινεῖ καὶ ἀναθερμαίνει λανθάνουσαν καὶ ἀργοῦσαν» 5). 
"Eotwoav πάντα ταῦτα πρὸς γνῶσιν ἐκείνων, οἵτινες διὰ 
τῆς βίας θέλουσι νὰ. γείνωσι καὶ νὰ παρίστανται ἀπέ- 
ναντι τοῦ κοινοῦ μουσικοὶ καὶ ποιηταί, χωρὶς νὰ ἔχωσιν. 
ἰδιοφυΐαν τινά, διότι πρὸ τῶν πεζῶν τούτων φύσεων. 
οὐδὲ ἡ δύναμις τοῦ ᾿Απόλλωνος καὶ τοῦ ἔρωτος ἰσχύει, 


- 


1) Πλονυτάρχου ἡἠθιχά. 
2) Πλουτάρχον ἡθιχά, 

ὅπως καταστήσῃ ταύτας ποιητικὰς καὶ ἐπιτηδείας πρὸς 
τὴν λατρείαν τῶν Μουοῦῶν. 

Kai παρακατιὸν διηγεῖται πάλιν ὁ θεῖος [ἰ᾿λούταρχος 
περὶ τῶν ἁρμονικῶν φωνῶν, ὅτι ἐνῷ, «λόγος ἐστὶ τῆς μὲν 
διὰ τεοσάρων ἐπίτριτος᾽ τῆς δὲ διὰ πέντε ἡμιόλιος" δι-- 
πλάσιος δὲ τῆς διὰ παοῶν' τῆς δὲ διὰ πασῶν καὶ διὰ πέντε 
τριπλάσιος: τῆς δὲ δὶς διὰ πασῶν, τετραπλάσιος KAT.» καὶ 
ὅτι «οὐχὶ πολλῶν μᾶλλον δὲ ἀπείρων διαστημάτων ὄντων, 
τὰ μελῳδούμενα πέντε μόνον εἰοί᾽ δίεσις καὶ ἡμιτόνιον ᾿ 
καὶ τόνος καὶ τριημιτόνιον καὶ δίτονον, ἄλλο δὲ οὐδέν, 
οὗτε μικρότερον, οὔτε μεῖζον ἐν φωνῇ χωρίον ὀξύτητι 
καὶ βαρύτητι περατούμενον μελωδητὸν ἐστί». 

Τοιούτους περιορισμοὺς εἶχεν ὁ ὕμνος τοῦ ᾿Απόλλω- 
γος ἐν τῇ συνθέσει αὐτοῦ. 

‘Qe πρὸς δὲ τὴν συνοδεύουσαν τὸν ὕμνον λύραν ἢ 
φόρμιγγα πάντες οἱ ἀρχαῖοι συγγραφεῖς ἀποφαίνονται 
ὁμοφώνως, ὅτι αὕτη κατὰ τὴν ἀπαγγελίαν ἢ μολπὴν 
τοῦ ὕμνου μόνον ὑποκρούσεις τινὰς ἐποίει καὶ οὐχὶ ὁλό- 
κληρον προσῴδημα (accompagnement), οὐδὲ συνῴδενε 
τὴν μελῳδίαν τοῦ ὕμνου, οὔτε ἤχει τὴν αὐτὴν ἀδομένην 
μελῳδίαν, ἀλλ’ ὑπέκρουε μόνον καὶ ἰδίως κατὰ τὰς παύ- 
σεις τοῦ ἀδομένον ἄσματος. Διαλεκτικὸς γὰρ ὁ θεὸς καὶ 
οὐχ ἥρμοζεν αὐτῷ ἡ μελῳδία καὶ ἡ χλιδὴ (πολυτέλεια) 
τῆς μουσικῆς. 

᾿Ερωτῶμεν ἤδη τὸν κύριον Νικόλ, ἐγνώριζε πάσας τὰς 
ἀνωτέρω συνθήκας ὡς πρὸς τὸ ὕφος τοῦ ὕμνου τοῦ ᾿Ασιόλ- 
λωνος, ὅτε ἱεροσύλως ἐπεχείρει νὰ συμπληρώσῃ τὸν ὕμνον, 
τοῦτον καὶ νὰ θέσῃ προσῴδημα κλειδοκυμόάλον κάτωϑεν 

αὐτοῦ ; (Sic): ἦτοι ὅτε ἐπεχείρει νὰ ἐνδύσῃ τὸ σεμνὸν 
ἄγαλμα τῆς ἀρχαιότητος μὲ τὴν κακόσχημον στολὴν τοῦ 
δεκάτου ἐνάτου αἰῶνος ἀντὶ τῆς ἀρχαίας χλαμύδος; :... 

Οἱ ᾿Ακαδημαϊκοὶ Γάλλοι ἐτόλμησαν νὰ συμπληρώσωσι 
καὶ τὴν ποίησιν τοῦ ὕμνου τοῦ ᾿Απόλλωνος. Κατὰ πό- 
σον ἐπέτυχον εἰς τὴν συμπλήρωσιν ταύτην ἀπέχομεν νὰ 
ἀποφανθῶμεν, διότι τοῦτο εἶναι ἔργον τῶν φιλολόγων 
τῆς χώρας μας. Ἡμεῖς θὰ ἐπιμείνωμεν, ἐπικρίνοντες 
τὴν συμπλήρωσιν καὶ τὴν μουσικὴν ἐργασίαν τοῦ κ. Νι- 
KOA, διότι εἰς τὰ ὦτα τῶν σημερινῶν ᾿Ἑλλήνων ὁ ὕμνος 
μᾶλλον ὡς μουσικὴ ἢ ὡς ποίησις ἠκούσθη. 

"Eav ἦναι ἀληθὴς ἡ θεωρία τῆς καλλολογικῆς φιλο-- 
σοφίας, ὅτι ἡ ζαλλιτεχνία εἶναι μία ἐν τῷ κόσμῳ, ἡ δὲ 
ποίησις, μουσική, ζωγραφική, γλυπτικὴ καὶ λοιπὰ εἴδη εἰσὶ 
τὰ μέσα, δι᾽ ὧν ἀποτυποῖ καὶ ἐκφράζεται ἡ ἀνθρωπότης 
τὰ καλλιτεχνικὰ αὐτῆς αἰσθήματα, ἦτοι ἣ καλλιτεχνία 
εἶναι ὁ οὐρανὸς καὶ τὰ διάφορα αὐτῆς εἴδη οἱ ἀστέρες 
αὐτοῦ, ἐάν, λέγωμεν, εἶναι ἀληθὴς ἡ θεωρία αὕτη τῆς 
καλολογικῆς ἐπιστήμης, τότε ὁ σημερινὸς μουσικὸς ἐκεῖ- 
νος, ὅστις ἐπιχειρεῖ νὰ συμπληρώσῃ ἀρχαῖον ὕμνον, ὀφεί- 
λει-πρὸ παντὸς v’ ἀνατρέξῃ, ὡς ὑψιπετὴς ἀετός, πρὸς 
τὸ μεγαλεῖον τῆς ἀρχαιότητος καί, σπουδάζων τὴν ποί- 
σιν, τὴν ἔξαρσιν καὶ τὸ ὕφος τῶν ἀρχαίων συγγραφέων 
καὶ ποιητῶν, ἐν τῇ ἐκστάσει τῆς ψυχῆς του νὰ λάδῃ τὸν 
“κάλαμον καὶ νὰ ἐκχύσῃ τὴν ἐμπνευσθεῖσαν καὶ ἐκχειλί-- 
.σασαν: φαντασίαν του ἐκ᾽ τοῦ μεγαλείου τῆς ἀρχαιότητος 
εἰς τόνους μονσικοὺς ἀρχαΐζοντας καὶ μεγαλοπρεπεῖς. 
Οὕτως εἰργάσϑη ὁ μέγας μουσικὸς Γερμανὸς Gluck ὅτε 

ἔγραψε τὸ θαυμαστὸν αὐτοῦ μελόδραμα ᾿Ιφιγένεια ἐν 
Ταυρίδι, οὕτως ΕἸργαθθηϑαν πάντες οἱ μεγάλοι μουσι-- 
κοὶ τῆς Eonepiac, ὅ ὅσοι ἔγραψαν ἀρχαΐζουσαν μουσικήν, 

οὕτως ὀφείλει va ἐργαοθῇ ὁ μουσικὸς ἐκεῖνος, ὅστις θὰ 
ἐπιχειρήσῃ νὰ συμπληρώσῃ τὸν μέγαν ὕμνον τοῦ ᾿Απόλ-- 
λωνος. ᾿Αλλὰ τὸ εἶδος τοῦτο. τῆς μουσικῆς Epyaciac 
ἀνήκει εἰς peyahooud καλλιτέχνην καὶ οὐχὶ εἰς κοινὸν 
μουσικόν, ὁποῖος εἶναι καὶ ὁ κ. Νικόλ, Πᾶν ὅ,τι ἔγραψεν 
ὁ μουσικὸς οὗτος ἐπὶ τοῦ. ὕμνου τούτου ποιεῖ ἐν ἡμῖν. 
αἴσθησιν τοῦ σημερινοῦ συνήϑους ὕφους καὶ δὴ; τω ἀπέ. 

χει τῆς ἐξάρσεως ἀρχαϊζούσης μουσικῆς, τὸ δὲ ἠσκημέ-- 
νον τοῦ μουσικοῦ ἀκροατοῦ οὖς ἀποχωρίζει ὡς διυλιστή- 
plov τοὺς τόνους Kal τὰς ἐμπνεύσεις. τοῦ κ. Νικὸλ ἀπὸ 
τοὺς θείους τόνους τῆς ἀρχαίας μουσικῆς. Ἔν τοιαύτῃ 
ἑπομένως περιπτώσει θὰ ἦτο προτιμώτερον ὁ μεγαλοπρε- 
πὴς ὕμνος τοῦ ᾿Απόλλωνος va μένῃ γεγλυμμένος καὶ 
ἡμιτελὴς ἐπὶ τῆς ψυχρᾶς τῆς ἀρχαιότητος πλακὸς καὶ 
τεθαμμένος ἐντὸς τοῦ λαξευτοῦ τῆς ἀρχαιότητος σαρκο- 
φάγου, ὡς μεγαλοπρεπὴς νέκυς ἀρχαίου. ἥρωος, ἢ νὰ 
λάθη ὀστᾶ καὶ σάρκα ὑπὸ τὴν ταπεινὴν τήδενον. τῆς νῦν 
πεπολιτιομένης ἀνθρωπότητος. ᾿ Φοόούμεθα ὄντως τὴν 
ὀργὴν᾽ τοῦ Ἑκηόδόλου θεοῦ, μήπως καταόῇ καὶ πάλιν ἀπὸ 
τῶν ὑψηλῶν κορυφῶν τοῦ πολυδειράδος Ὀλύμπου, ὧπλι-- 
σμένος μὲ τὸ τόξον καὶ τὴν ἀμφιρεφῆ φαρέτραν, ἵνα 
τοξεύσῃ τοὺς ἀσεφήσαντας ἐπὶ τοῦ παιᾶνός του, ὅπως 
τὸ πάλαι κατέδη διὰ νὰ τηρήσῃ τοὺς ᾿Ατρείδας καὶ. 
τοὺς λαοὺς αὐτῶν διὰ τὴν πρὸς τὸν ἱερέα του ἀσέξειαν, 
ὁπόταν κατὰ τὸν Ὅμηρον; 

Ἔκλαγξαν δ᾽ do, ὀϊστοὶ ἐπ᾿ ὥμων χωομένοιο 
αὑτοῦ κινηθέντος, ὁ δ᾽ ie νυκτὶ ἐεικώς' 
ECet’ ἔπειτ᾽ ἀπάνευθε νεῶν μετὰ δ᾽ ἰὸν Enxe, 
Δεννὴ δὲ κλαγγὴ γένετ᾽ ἀργυρέοιο βιοῖο ! 

Τὸ δὲ πρῶτον ἀργυροῦν βέλος βεῤαίως θὰ ῥίψῃ κατὰ. 
τοῦ κ. Νικόλ. 

Διατί τάχα δὲν ἐστέλετο ὁ ὕμνος οὗτος εἰς μέγαν 
τινὰ εὐρωπαῖον μσυσικόν, ὅπως ἐπεξεργασθῇ καὶ oup— 
πληρώσῃ αὐτὸν ; Ἢ μήπως ὁ κ. Νικὸλ, θηρεύει δόξαν καὶ 
φήμην ὡς μουσικός, ποιούμενος ἐπὶ τοῦ ὕμνου τούτου 
χυδαίαν ἐργασίαν ; ᾿Αλλὰ τότε καὶ ὁ στηρίζων τυχαῖος 
σημερινὸς τεχνίτῃς διὰ γυψίνου βάθρον ὡραῖον τῆς ἀρ- 
χαιότητος ἄγαλμα θὰ ἔχῃ τὴν ἀξίωσιν νὰ γραφῇ τὸ ὄνο- 
μά του παρὰ τὸ ὄνομα τοῦ μεγάλου [Πραξιτέλους ;! ! 

σημερινὴ ἀνθρωπότης! εἰς ποίαν πολυπραγμοσύνην 
ἔφθασες. " Ποῦ ἡ ἀρχαία σεμνότης. καὶ τὸ ἀνδρικὸν 
φρόνημα: ΠΝ 

epatevre τὰς σκέψεις μας μὲ TO λυπηρὸν συμπέρα- 
σμα, ὅτι ὁ ὕμνος τοῦ ᾿Απόλλωνος, ὑφ᾽ ac συνθήκας πα- 
ρουσιάσθη ἡμῖν δὲν εἶναι ὁ ἀληθὴς καὶ γνήσιος ὕμνος τοῦ 
θεοῦ τούτου, στρέφομεν ἤδη τὸν νοῦν πρὸς τὴν ἀγωγὴν 
καὶ τὴν ψυχικὴν δίαιταν τοῦ σημερινοῦ Ἑλληνισμοῦ. 

Det! Πόσον ὑστεροῦμεν τῶν ἡμετέρων προγόνων ! ! 
Προσπαθοῦμεν νὰ μιμηθῶμεν τὸν ἀτελῆ τῆς Δύσεως πο- 
λιτισμόν, διδασκόμενοι εἰς κακόζηλον ἀπομίμησιν τούτου 
καὶ εἰς πιθηκισμούς, ἐκμηδενίζοντας τὸ ἀληθὲς καὶ ὑψη- 
λὸν τοῦ ἐθνισμοῦ μας φρόνημα, παραλείπωμεν δὲ τὴν 
σπουδὴν τῆς ἀρχαίας τῆς Ελλάδος εὐκλείας καὶ τοῦ ἁρ- 
ἊΝ 3 

μονικοῦ πνεύματος τῶν ἡμετέρων προγόνων: Οὕτω A. χ. 
“πιθηκίζομεν Γαλλικάς τινας φράσεις, ἔχοντες αὐτὰς ὡς 
ἔλυτρον τρόπον τινὰ τοῦ εὐρωπαϊκοῦ ἡμῶν πολιτισμοῦ, 
ἐνῷ ἀγνοοῦμεν τὴν 'Ἑλληνίδα γλῶσσαν καὶ ἀρχαιότητα, 
ἥτις διαγράφει τὸν ἀληθῆ καὶ ὑγιᾶ τῆς ἀνθρωπότητος 
πολιτισμόν. ᾿Αποοτηθίζομεν τὸν ᾿Αλφρέδον Μυσέ, ἐνῷ 
᾿ ἀγνοοῦμεν τὸν Θεόκριτον καὶ ᾿Ανακρέοντα' σπὸόυδάζομεν 
τὰ ψευδῆ καὶ ἀνόητα ῥομαντικὰ δράματα τοῦ Βίκτωρος 
Οὐγκώ, ἐνῷ ἀγνοοῦμεν τὸν Σοφοκλῆ καὶ Εὐριπίδην: Προῦ- 
᾿ παθοῦμεν νὰ μάθωμεν τὰ ψυχρὰ καὶ ἀνούσια τῶν "Αγγλων 
γυμναστικὰ παιγνίδια; τὸ κρίκετ᾽ καὶ 'λοιπά, ἐνῷ ἀγνο- 
οὔμεν τί ἦτον ἡ ἑλκυνοτίνδα καὶ τὸ παγκράτιον παρὰ τοῖς 
ἀρχαίοις. ὯΝ | — 
Kai ἐν τούτοις ἡμεῖς πρὸ πάντων, οἱ σημερινοὶ Ἕλ-᾿ 

'ληνες ὀφείλομεν νὰ σπουδάζωμεν τὴν ἀρχαιότητα καὶ 
va μιμώμεθα τὸν βίον καὶ τὸν πολιτισμὸν τῶν ἡμετέρων 
προγόνων,. ὅστις ἐδίδαξεν ὁλόκληρον τὴν ἀνθρωπότητα, 
διότι, ὅπως εἶπεν ἄλλοτε καὶ ὁ ἐθνικὸς ἡμῶν ποιητὴς 
Γ ͵ Ζαλοκώστας πρὸς τοὺς παρακολουθοῦντας ταχεῖ ποδὶ . 
τὸν Εὐρωπαϊκὸν πολιτισμὸν νεωτέρους “Ἕλληνας, 
Ὁ ἁγὼν δὲν ἐπεράνθῃη, 

μὴ δεχθῆτε ἤθη ξένα, 

τῆς ἐλευθερίας τ᾽ ἄνθη. 

εἶναι δῶρα. τοῦ θεοῦ, 

ποῦ αὐξάνουν δυτευμένα 
| εἰς τὰ ὁπλάγχνα τοῦ λαοῦ. 

Ἔγφαφον ἐν μηνὶ ᾿Απριλίῳ 1894. | 
| Ἰωάννης A. Νικολάρας.. 

Σιόύλου ἐπιτροπῆς καὶ 


Τιμᾶται δραχμῆς. 


